text: Antipas hyggede sig 
  05 juli 2012 kl. 15.07
  Superligastjernen Quincy Antipas slappede af med lidt hyggebold og masser af autografer, da han og Daniel Christensen fra Sønderjyske besøgte fodboldskolen i Løjt torsdag eftermiddag.
  Sønderjyskes to spillere i er fuld gang med træningen. Superligaen begynder den nye sæson i næste weekend. 
  Fodboldskolerne oplever stor tilstrømning. I Løjt var der oprindelig 64 pladser, men det er udvidet til 96 deltagere i dag. Heraf er de 40 piger. 
  Også andre fodboldskoler oplever stor tilstrømning i den første ferieuge: I Rødekro blev deltager-tallet i sidste øjeblik udvidet til 116. 
  Der er altid størst antal deltagere i den første uge af skoleferien. Det skyldes, at mange unge er med deres forældre på ferie i senere uger.
  